
Atlétiko Flamingo gosando di nan dia sosial 


BO UNIKO STOP, PA TUR 
BO PIESA I TIRE PA BO 
AUTO, BUS OF TRUCK 


KAYA CARLOS A. NICOLAAS | 717-6272 


Ku amor 
bo por biba 
asta sin 
felisidad.. 


Tim di futbòl SV Atlétiko Flamingo, djadumingu 26 di mei a hasi un rekorido riba nos isla. Koriendo den ‘golfkar’ nan a gosa di e paisahe i 
tambe di otro su kompania. E dia sosial sigur tabata un éksito pa e tim di futbòl. 


D 
BIDA HENDE GRANDI NO TIN BALOR? 


HUSTISIA 


NO BEBE!! 


SI BO 


TA STÜR 


Ainda no ta atendé 
kaso homisidio 
Chelo Leon 


PAG:04 


2 
Djamars 28 Mei 2024 


PISKABON tin kos pa aklará 


K R A L E N D I J K - 
Na e momento aki por 
konstatá ku Kooperativa 
PISKABON 
sigur 
tin 
algun kos pa aklará. Esaki 
konserní 
repartishon 
di 
montante di e supsidio ku 
nan ta risibí di gobièrnu. 
Diputado Angelica Cicilia 
den prensa a deskribí un 
situashon 
kuestionabel 
tokante supsidio i tareanan 
di e kooperativa. 
Despues 
di 
un 
kombersashon entre Cicilia 
i Ernest de Lanoy, kende ta 
presidente di e kooperativa, 
e situashon a eskalá. De 
Lanoy 
bastante 
indigná 
pa aktitut di e diputado a 
tuma su retiro. Ainda e no 
ta reakshoná den prensa 
tokante e suseso pero sí 
ta duna di konosé ku e 
konflikto tabata pa kousa 
di e manera di proseder di e 
diputado aki. 


Presupuesto 
BONERIANO 
a 
profundisá den e kaso i e 
presupuesto di PISKABON 
sigur 
ta 
lanta 
algun 
interogativo. E supsidio 


ku e kooperativa ta risibí 
di gobièrnu pa aña 2024 
ta 150 mil dòler. Loke ta 
hala atenshon ta e echo 
ku 105.500 dòler ta bai 
pa gastunan di personal. 
Pues pa paga trahadó. Pa 
luna ta paga 1500 dòler 
na e direktiva, esaki ta 
e kompensashon pa nan 
trabou òf nan gastunan. 
Banda di esaki 5 mil dòler 
ta bai tur luna na salario. 
Pero no ta konosí ken ta e 
trahadó aki di PISKABON 
ku ta gana 5 mil dòler pa 
luna òf kiko e tareanan di 
e trahadó aki ta. Òf kisas 
tin mas ku 1 empleado den 
servisio di e kooperativa. 
Riba tur esaki mester bin 
klaridat. 
Si 
resumí 
henter 
e 
presupuesto por mira ku 
solamente 
19.660 
mil 
dòler ta bai na proyektonan 
konkreto pa e piskadó. 
Gran parti di e sèn, ku ta 
suma 129.840 mil dòler ta 
bai pa kubri gastunan di e 
organisashon. 
Sigur un situashon ku ta 
meresé aklarashon di parti 
direktiva di PISKABON. 


Mester 
menshoná 
ku 
De 
Lanoy 
a 
bisa 
ku 
primeramente nan ta atendé 
ku gobièrnu i despues lo 
reakshoná den prensa. 


Miembronan ta di 
akuerdo 
Komo kooperativa por 
asumí ku un presupuesto 
ta realisashon di vários 
seshonnan 
informativo 
entre 
direktiva 
i 
e 
miembronan. 
Pues 
tur 
piskadó mester ta na haltura 
di e montante i e repartishon 
di 
esaki. 
Sinembargo 
BONERIANO a papia ku 
algun piskadó ku no ta na 
haltura ku PISKABON tin 
personal den servisio. Tur 
esaki ta bon pa e direktiva 
pone atenshon n’e. 
Mester 
solushoná 
e 
disputa entre PISKABON i 
gobièrnu mas pronto ku ta 
posibel. Mirando ku mester 
atendé e kontrato di kuido 
(zorgcontract) pa e aña 
benidero. 
Segun informashon ku 
BONERIANO ta disponé, 
PISKABON 
den 
su 
petishon pa risibí supsidio 


pa aña 2025, a oumentá e 
montante di gastunan di 
personal na 243.200 mil 


dòler. Pues pa otro aña ta 
hisa salario i kompensashon 
pa direktiva. 


KRALENDIJK 
-- 
Algun yu di Kòrsou ku ta 
biba na Boneiru, a bini ku e 
idea pa forma un komishon 
pa rebibá e selebrashon di 
dia 2 di yüli 2024, ku ta e dia 
ku ta selebrá Dia di Himno 
i Bandera di Kòrsou. 
Dia 
15 
di 
aprel, 
ofisialmente a forma e 
komishon ku e nòmber Yu 


Komishon Yu di Kòrsou bibá na Boneiru ofisialmente formá 


di Kòrsou bibá na Boneiru 
(YDKBNB). 
Komishon 
YDKBNB 
ta konsistí di Jefferson 
Rosalia, presidente, Miriéla 
Short, 
vise 
presidente, 
Mazarella Janzen, tesorero, 
Shuhainy 
Torregrosa, 
sekretario, 
Jonathan 
de 
Wind, 
relashonista 
públiko, Shahaira Caupain 


i 
Sylvienne 
Vrutaal, 
komisario. 
Meta 
di 
komishon 
YDKBNB ta pa interkambiá 
konosementu di historia 
di 
Kòrsou, 
engrandesé 
kultura, organisá evento 
dirigí riba e yu di Kòrsou ku 
ta bibá na Boneiru, estrechá 
e laso entre habitantenan 
di Kòrsou i habitantenan 
di Boneiru i ta e brùg 
entre Gobiènu di Kòrsou i 
Gobièrnu di Boneiru. 
E promé aktividat ku 
komishon YDKBNB 
ta 
organisá 
ta 
selebrashon 
Dia di Himno i Bandera 
di Kòrsou na Boneiru. E 
evento aki ta tuma lugá dia 
2 di yüli na Parke Chicu 
Goeloe, di 6’or di atardi pa 
10’or di anochi. 
En konekshon ku e 
evento akí, dia 23 yüni 


komishon YDKBNB 
ta 
organisá un desayuno ku ta 
kosta solamente 10 dòler pa 
rekoudá fondo. 
Mas informashon lo sigui 
pronto via di e relashonista 


públiko, Jonathan de Wind. 
YDKBNB ta konta ku 
sosten di prensa, tur yu di 
Kòrsou i henter pueblo di 
Boneiru, pa e aktividatnan 
den futuro. 

I N V I T A S H O N 
Mama, rumannan, yunan i demas famia di e defuntu 


mihó konosi komo Turbo Jet 


kier a invitá tur famia, amigu- i 
konosinan na un santu sakrifisio 
di misa na okashon di 1 aña di 
fayesimentu di nos kerido Arthur. 
ku ta tuma lugá djamars 28 mei 
pa 7.30 anochi na Parokia La 
Birgen di Coromoto na Antriol. 


Aseptá e invitashon aki komo unu personal. 


27 mei 2024 


“Pasobra nos ta kana pa medio di fe, no pa medio di bista 
---nos ta yen di bon animo, mi ta bisa, i ta preferá mas 
bien di ta ousente di e kurpa i na kas serka Señor.“ 
(2 Korintionan 5:7-8) 
Ora un hende bisa bo ku algu ta imposibel....rechasá e kos 
ei mesora. Hopi bia nos ta mará na loke ta wòrdu konsiderá 
posibel. Un di e kasonan mas importante ku Hesus ta papia 
di dje, ta biba pa medio di fe. 
Hesus ta siña nos ku e echo di “tin fe” ta nifiká ku bo tin 
e posibilidat pa wak e kosnan manera nan ta en realidat i 
No kon nan ta na e momento ei. 
Dios ta siña nos pa pensa den posibilidatnan i dor di esei bo 
no mester aseptá ku bo bida ta keda bai manera e ta 
bayendo na e momentunan aki. 
Dikon? Paso bo tin e posibilidat di krea speransa, pa 
move i kere ku kurashi. 
Dios ke pa bo move den bo bida i e kos di mas dushi ta 
.........ku pa Dios NADA no ta IMPOSIBEL. 
Amplia bo horizonte i risibí algu bunita di Dios. Biba pa 
medio di fe i bira un hende ku ta pensa positivo. Ku Dios 
bo por logra kosnan imposibel. 


Rumannan ..ta un plaser pa mi bolbe manda un mensahe 
di speransa.Mi ta deseá tur hende un siman felis i produktivo. 
Ku hopi amor, korda DIOS TA AMOR 


PLAYA TRADING N.V. 


mester di un 
trahadó f/m 
pa trabou atministrativo 


- mester tin eksperensia den e trabou 


Pa mas informashon por pasa personalmente 
durante ora di trabou di djaluna pa djabièrnè 
entre 8’or mainta pa 12’or merdia despues di 
2’or pa 5’or atardi. 


A ninga operá hòmber di 72 aña: 
BIDA HENDE GRANDI 
NO TIN BALOR? 


KRALENDIJK- “Riba 
e isla aki bida di hende 
grandi no tin balor? Un 
spesialista ta bisa ku no ta 
operá, pasombra bo tin 72 
aña? Kisas e ta Dios? ”, 
Mercedes Toro Carderon 
ta puntra indigná i alabes 
emoshoná. E siudadano 
aki a aserká redakshon 
di BONERIANO ku un 
eksperensia sumamente 
doloroso konserní su eks- 
pareha. Básikamente e 
ta bisa ku un spesialista 
na Boneiru a ninga pa 
operá un hòmber di 72 
aña di edat apesar ku 
esaki tin kanser. “Mi ta 
trese e kos aki dilanti pa 
nos hendenan realisá ku 
bo mester habri boka i 
kuestioná. Dòkternan no 
ta Dios”, e ta bisa. 


E situashon 
Rachel de Jongh tin 
algun aña bou di kontrol 
médiko 
regular. 
No 


opstante ku e tabata usa 
remedinan nunka ántes 
e tabatin kanser. Su 
mundu básikamente a 
bira kabes abou, 23 di 
yanüari di e aña aki. Na 
momento 
ku 
despues 
di un kontrol médiko a 
resultá ku e tin kanser. 
Un spesialista di Aruba 
ku ta bini Boneiru pa lesa 
e biospia a bisa ku ta trata 
di kanser na prostat pero 
ku no por operá mirando 
ku Rachel ya tabata bieu. 
E spesialista aki a disidí 
na manda Rachel pa 
Medellin pa asina hasi un 
skèn di kurpa kompleto 
pero e hospital aki no 
tabatin líkido di kontraste. 
Mercedes na su turno no a 
warda pero a regla tur kos 
pa asina por a hasi e skèn 
na Bogotá. “Bo no por 
warda. Kanser ta kanser, 
e ta kuminsá kana. Bo 
tin ku hasi tur loke ta 
den bo poder pa salba 


un bida.” E spesialista 
a opta pa Rachel regresá 
Boneiru despues di e skèn 
i kuminsá ku kemoterapia 
òf radioterapia pero no 
operashon. 
No opstante e desishon 
aki, na Colombia e dòkter 
no por a komprondé 
dikon a ninga di hasi 
e operashon. E dòkter 
a konstatá ku tin tur 
posibilidat pa operá i hasi 
Rachel liber di kanser. 
A manda tur e papelnan 
konserní pa e urólogo na 
Boneiru sinembargo nan 
no a tende nada. “Mi a 
yama e asistente mas ku 
100 bia pero nunka el a 
kontestá. Dado momento 
nan a disidí pa hasi e 
operashon riba propio 
gastu i ora nan a bolbe 
bèk nan a bai hospital 
aki. “Despues di kasi 1 
luna e asistente no a ni 
habri e e-mail”, Mercedes 
ta agregá. Awor mester 


warda i wak sí Kuido 
i 
Hubentut 
Hulanda 
Karibense 
(ZJCN) 
ta 
rekompensá e siudadano 
aki pa tur su gastunan 
hasí. 
Lokual ta bira difísil 
mirando ku ya e spesialista 
aki na Boneiru no tabata 
ke pa e operashon tuma 
lugá. 
Bon mirá, banda di 
e strès emoshonal pa 
Rachel e operashon a 
kosta 20 mil dòler. E 
pregunta ta surgi, kiko 
lo a sosedé sí Rachel no 
tabatin e medio finansiero 
pa por kubri e gastunan? 
Kuantu hende manera 
Rachel, a konfia desishon 
di e médiko i keda sin 
operá? 
Kiko un persona por 
hasi den un kaso asina? 
Awor Rachel ta liber di 
kanser i ta rekuperando di 
e operashon sinembargo 
e eksperensia a laga su 
marka atras. “Hopi duru e 
kos aki tabata. Duru mes”, 
Rachel ta bisa emoshoná. 
Segun ZJCN no ta 
asina ku ta apliká un límite 
di edat. “E spesialista ta 
deskonsehá un operashon 
pa motibunan médikonan 
i no a base di edat”, ZJCN 
ta reakshoná. Den e kaso 
aki e propio spesialista 
i tambe asistente di e 


urólogo a bisa Mercedes 
ku ta pa motibu di edat ta 
rechasá e operashon. 
Pa 
ZJCN 
kubri 
gastunan di un operashon, 
e spesialista mester aprobá 
e operashon. Ademas, 
e 
tratamentu 
mester 
kumpli ku e ‘estado di 
siensia i práktika’. Den 
su esensia esaki ta nifiká 
ku e tratamentu mester 
ta 
konforme 
reglanan 
vigente. Den e kaso 
spesífiko aki ta demonstrá 
un bia mas e importansia 
pa 
nos 
hendenan 
ta 
asertivo ora ta trata nan 
salú. “E boneriano ta 
humilde. Nan no gusta 
papia. Pero bo mester 
habri bo boka ora ta 
trata e sorto di inhustisia 
asin’aki”, Mercedes ta 
enfatisá. ZJCN ta suprayá 
ku semper un pashènt por 
eksigí segundo opinion 
di un kolega spesialista. 
Den e kaso di Rachel e 
spesialista na Colombia 
a aprobá e operashon. Ta 
kiko ta pone ku esun na 
Boneiru ta ninga? 
Mester menshoná ku 
ekspektativa di bida na 
Boneiru ta na promedio 
di 80 aña. Pues nunka 
por hustifiká e desishon 
inhumano di e spesialista 
den kaso di Rachel de 
Jongh. 


Djadumingu mèrdia kaya ketu shofùr di un pikòp di abla Spañó fuma a sali Hillside 
bin ariba i drenta kura di un kas na Kaya Rafaela. Polis a bai kuné i djaluna mainta 
el a bin na e kaminda e suseso a pasa i el a bisa ku polis a kita su reibeweis. 


Shofùr fuma ta drenta kurá di kas 

HUSTISIA 


KRALENDIJK- Korte 
den Promé Instansia a baha 
pisá riba e hòmber Jose 
T.O. (46) pa motibu ku 
esaki a kore outo bou di 
influensia di alkohòl. Polis 
gara e shofùr aki 3 bia, ta 
stür miéntras e tabata fuma. 
Ministerio Públiko (OM) a 
hiba e kaso aki dilanti hues. 


3 bia a gar’e: 
Kastigu di prizòn kondishonal pa hòmber ku a kore outo fuma 


OM ta akus’é di 5 echo 
kastigabel. Tres bia ta pa 
kore outo bou di i influensia 
di 
alkohòl, 
destrukshon 
i tambe kore outo sin un 
prueba di seguro. 
A konden’é na un kastigu 
di prizòn kompletamente 
kondishonal di 60 dia, ku 
un periodo di prueba di 2 


aña. Tambe 120 ora kastigu 
di trabou i total 1430 dòler 
but. Banda di esaki ta retené 
su reibeweis pa 24 luna di 
kua 12 luna kondishonal. 
Abogado 
Anthony 
Nicolaas a hiba defensa 
i 
fiskal 
Rienhart-Martis 
a 
representá 
OM. 
E 
sospechoso a bin den sala 


di korte kompañá pa su yu 
muhé. 
E dosié 
Riba 11 di yüni 2023 
polis a konstatá ku e 
sospechoso tabatin 1220 
mikrogram 
di 
alkohòl 
den su kurpa. Despues di 
esaki polis a bolbe para 
e sospechoso riba 17 di 
novèmber 2023 i aki el a 
supla 815 mikrogram di 
alkohòl. 
E aña aki 23 di febrüari 
un bia mas e sospechoso 
a supla 750 mikrogram 
di 
alkohòl. 
Na 
mesun 
momento aki e no por a 
mustra ku e vehíkulo tabata 
sigurá. 
Tambe ta akusá Jose di 
a dal den un porta di glas 
i kibra esaki riba 9 di yüni 
2023. 


Problema ku alkohòl 
Durante e kaso a bin 
dilanti ku uso eksesivo di 
alkohòl ta un problema den 


bida di e sospechoso. Su yu 
muhé a splika Korte kon 
doloroso esaki ta pa henter 
e famia. 
Remarkabel ta ku Jose 
a bisa di ta konsiente di su 
problema sinembargo e no 
ta realisá e seriedat di kore 
outo fuma. 
“Mi sa shen porshento 
ku alkohòl ta malu. Pero 
mi no a okashoná niun 
aksidente”, Jose a bisa. 
“Tin 
hopi 
prueba 
i 
tèstnan ku ta mustra ku 
hende ku bebe tin ménos 
konsentrashon. Bo ta kere 
bo por kore bon, pero si tèst 
bo, ta mira ku bo reakshoná 
poko poko den tráfiko. Esei 
ta hopi peligroso. Mi ta 
haña bo no ta realisá kon 
peligroso esei ta”, hues a 
reakshoná. 
Hues a kondena Jose 
T.O. pa 4 echo kastigabel. 
Sinembargo no a haña proba 
e echo di destrukshon. Pa 
esaki a apsolv’é. 


Ainda no ta atendé kaso homisidio Chelo Leon 


KRALENDIJK- Ainda 
no ta atendé kontenido di e 
kaso penal kontra Manolo 
R.S. (42). Ta trata aki di e 
kaso di homisidio di J.B. 
Vivas Benitez mihó konosí 
komo Chelo Leon. Korte 
den Promé Instansia riba 7 
di mart último a atendé e 
kaso pro forma i a splika ku 
e intenshon ta pa atendé e 
kaso den su kontenido, yüni 
di e aña aki. Dado momentu 
a reservá 13 di yüni 2024 
kompleto 
pa 
atendé 
e 
kaso den su kontenido. 
Sinembargo esaki no por 
tuma lugá. 
Pa motibu ku ainda 
no ta tur resultado di e 
investigashon ta konosí. 
Abogado defensor Marga 


van 
Lieshout 
tabatin 
algun deseo pa ku e 
investigashon. El a pidi pa 
hasi un investigashon di 
DNA di e sanger ku a haña 
den pikòp di e sospechoso. 
Tambe el a trese dilanti ku 
vários imágennan di video 
ku polis a manda p’e no tin 
zonido. Abogado a pidi pa 
e haña imágennan di video 
adishonal di supermerkado 
Rincon City. Banda di esaki 
el a pidi rekonstrukshon di 
e krímen na e sitio di delito. 
Pero ainda no a tuma un 
desishon tokante un posibel 
rekonstrukshon. 
Banda di esaki fiskal ta 
warda riba rapòrt di Instituto 
Forensiko Hulandes (NFI) 
tokante 
investigashon 


di sapatu i paña di e 
sospechoso. 
Tambe 
un 
sikiater i sikólogo mester 
hasi 
un 
investigashon 
konserní personalidat di e 
sospechoso. 
Awor a stipulá e fecha 
12 di sèptèmber 2024 
pa atendé e kaso den 
su kontenido. Esaki ta 
tentativo pues lógikamente 
por adapt’é sí ainda no 
finalisá e investigashon. 
Mirando e periodo ku e 
sospechoso ta enkarselá den 
kuadro di aresto preventivo, 
pa lei e mester presentá 
dilanti un hues. Pa motibu 
ku ainda no ta atendé e 
kaso den su kontenido. Tur 
kos ta indiká ku 13 di yüni 
próksimo 
e 
sospechoso 


Manolo ta presentá dilanti 
hues i esaki un bia mas ta 
atendé e kaso pro forma. 


Foto 
archivo 
BONERIANO: 
Manolo 
R.S. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un pro- 
gramashon nobo di 4 ora. 
E programashon aki ta ripití pa 24:00. 


TIN BIAHA TA BON PA WARDA! 
SEÑOR ta bon pa esnan ku ta warda riba djE, pa e 
alma ku ta busk'E. Ta bon pa warda den silensio riba e 
salbashon di SEÑOR. Ta bon pa un hòmber karga yugo 
den su hubentut. Lamentashonnan 3:25-27(BS) 
Mi ta wardando riba un sita pa tèst kurason. Kehonan 
tei, i dia, siman i luna ta pasa sin mi risibí e yamada. 
Bo a yega di ta den un situashon similar? Kiko ta nos 
promé reakshon? Mayoria biaha ta preokupashon. Bo ta 
di akuerdo? Òf abo lo a warda trankil asina? Ami no. 
Den e versíkulonan di awe, 3 biaha e palabra bon ta bini 
dilanti enkonekshon ku warda. Laga nos wak un tiki mas 
djaserka: 
25. SEÑOR ta bon pa esnan ku ta warda riba djE, pa e 
alma ku ta busk’E. – Mayoria biaha ora nos mester warda 
riba algu òf un persona, nos no sa dikon ta tarda òf kiko 
ta e resultado. Ma nos por pone nos speransa i konfiansa 
den SEÑOR Kende sa i tin kontrol di tur kos. E ta bon pa 
esnan ta warda, ma tambe ta busk’É. 
26. Ta bon pa warda den silensio riba e salbashon 
di SEÑOR. – Warda aki nan, no ta pasivo sino aktivo, 
pasobra e ta kompañá ku speransa. No djis warda sin 
hasi nada. Ma miéntras nos ta warda; laga nos hasi 
orashon, ma tambe buska guia, sosten i forsa serka Dios 
i personanan korekto. 
27. Ta bon pa un hòmber karga yugo den su hubentut. – 
Si for di hóben nos siña i praktiká warda riba Señor, nos 
ta krese den esaki i tambe nos por sirbi komo ehèmpel 
pa otro. 


Bo ta komprendé awor dikon ta bon pa warda? Ami a 
komprendé i ta pone esaki na práktika! 


Gilda Beukenboom-Sintjago 
Produkshon PGM 


12.00 Herensia: 
Ismael Molina 
13.00 Aki Boneiru: 
Bustu di 'Heilig Hart van Jesus' 
14.00 Herensia: 
Jaime CofÏe Tio Jim 
15.00 BAPA: 
Mariette Oosterhoff 


16.00 Herensia Aruba: 
Wilma Kuiperi-Jansen 
17.00 Rubiano na Boneiru: 
Madeline i Rose-Ann Werleman 
18.00 Herensia Aruba: 
Tyrone Wong 
19.00 BAPA: 
Marlon Bermudez 


20.00 Herensia: 
Celsio Mook & Ruthmila 
21.00 Makamba na Boneiru: Peter de Graaf 
22.00 Herensia: 
Buchi Frans (Bolivia #2) 
23.30 Puerto Latino: 
Luis Zárraga 

K R A L E N D I J K 
– 
Ku 
orguyo Tourism 
Corporation 
Bonaire 
(TCB) ta anunsiá ku dia 22 
di yüni e programa nobo 
di kushinamentu i biahe 
Shirma’s Caribbean Flavors 
ta estrená riba e kanal 
digital di kushinamentu 
di Disney: 24Kitchen. E 
eksperensianan kulinario di 
Boneiru ta para sentral den 
tres episodio di kada un 22 
minüt, ku nan ta transmití 
for di 13 di yüli. Den e 
promé 
tres 
episodionan 
e enfoke ta riba Kòrsou. 
Kuminsando 22 di yüni 
nan ta transmití e seri ku 
ta konsistí di seis parti riba 


24Kitchen kuminsando 13 di yüli 
Boneiru ta okupá un lugá sentral den e programa di kushinamentu 


tur djasabra pa 20.30 or 
ora hulandes i 14.30 or na 
Boneiru. 
Presentadó di e seri ta 
Shirma Rouse, un kantante 
i personalidat di televishon 
ku ta orguyoso di su raisnan 
antiano. Pa 24Kitchen el 
a presentá anteriormente 
un 
programa 
kulinario 
grabá den studio tokante 
e 
kushina 
karibense, 
Shirma’s Soul Food. Un 
diferensia grandi ku e 
programa kompletamente 
nobo Shirma’s Caribbean 
Flavours, ta e echo ku 
Shirma ta bandoná studio i 
ta bai di biahe. E ta bishitá 
e islanan Boneiru i Kòrsou. 


E no ta kushiná solamente 
ku kòkinan lokal, pero 
Shirma ta bishitá tambe 
numeroso 
establesimentu 
gastronómiko i e ta deskubrí 
kon bida ta riba un isla. 
E 
tres 
episodionan 
kaminda Boneiru su kushina 
lokal ta para sentral, ta 
enserá bishita na John's Ice 
Cream na Rincon, Maiky 
Snack, 
Nature 
Cooking 
School, Bon Tera, Brass 
Boer, Cactus Blue, Cadushy 
Distillery, Blue Lagun Cafe 
i Sweety Bakery Bonaire. 
Tin atenshon tambe pa e 
bunitesa úniko di naturalesa 
di nos isla, manera e 
saliñanan di salu i vários 
bich. E grabashonnan pa e 
seri a tuma lugá na fin di 
luna di febrüari na Boneiru. 
Banda 
di 
e 
tres 
episodionan 
di 
e 
seri 
kulinario, 
Boneiru 
ta 
haña 
atenshon 
tambe 
den e boletin notisiero di 
24Kitchen i riba esaki su 
medionan 
sosial, 
entre 
otro Instagram, Facebook i 
Pinterest. 
Finalmente 
por 
lesa 
e 
resetanan 
for 
di 
e 
episodionan 
riba 


24Kitchen.nl i e wèpsait 
akí lo dediká un artíkulo 
editorial na Boneiru i su 
oferta kulinario. 
Mas lat e aña akí nan 
ta ripití henter e seri riba e 
kanal 24Kitchen di Disney. 
Aproksimadamente 
3,4 
mion hende ta wak e kanal 
di televishon akí. 
Sigui e wèpsait òf e 


accountnan di Facebook 
i Instagram di 24Kitchen 
pa keda na altura di 
tur 
e 
transmishonnan, 
ripitishonnan, resetanan i 
storianan ku informashon 
di fondo tokante Shirma’s 
Caribbean Flavours den e 
seri di televishon kulinario 
online akí. n | + (599) 
717-8322 

Polítika 
James Kroon den Konseho Insular 
entrante 1 di yüli 2024 


K R A L E N D I J K - 
James 
Pablo 
Kroon 
definitivamente ta drenta 
den Konseho Insular pa 
frakshon UPB entrante 1 di 
yüli 2024. 
Ya pa basta dia tin 
informashon 
tokante 
postulashon 
di 
Kroon 
komo konsehal, apesar ku 


e mes ta vago tokante e 
fecha ku esaki ta tuma lugá. 
Awor BONERIANO tin 
informashon ku entrante 
promé di yüli di aña aki 
Kroon ta tuma e puesto di 
Roderick Groenman. 
Groenman 
a 
bira 
konsehero di GrifÏe pues 
e ta retirá komo konsehal 


i 
Kroon 
ta 
asumí 
e 
responsabilidat aki. 
Apesar 
ku 
Kroon 
ofisialmente ta drenta den 
Konseho Insular entrante 1 
di yüli, no ta sigur ki dia e 
ta huramentá. 
Mirando 
ku 
ta 
e 
temporada ku ta den resès. 


VACATURE 


Ervaren duikinstructeur bij AB-Dive 
AB-Dive is op zoek naar een ervaren duikproffesional. 


We zoeken iemand die minimaal PADI OWSI is en vloeiend 
Engels en/of Nederlands spreekt 


Functie omschrijving: 
• Het verzorgen van gidsduiken/duikcursussen 
• Inchecken van gasten 
• Vullen van tanks 
• Klein onderhoud 
• Administratieve handelingen 


Ben je geïnteresseerd? 
Mail dan snel jouw sollicatiebrief voorzien van C.V. vóór 
14 mei 2024 naar DSM@abdive.com t.n.v Job van 
Dalen, voor vragen kun je bellen naar +599 717-8980 
toestel 630. 
Meer informatie vind je op www.ab-dive.com 


B-Zy Barbershop & Salon 


ta buska 
1 kapper 


Pa mas inf por yama na 
717-2995/782-0515 


K R A L E N D I J K / 
NIEUWEGEIN -- Na e 
kongreso di miembronan 
di VVD na Nieuwegein, 
lider di partido, Dilan 
Yesilgöz, a risibí sosten pa 
su elekshon i e frakshon di 
Tweede Kamer pa forma 
un koalishon ku PVV, NSC 
i BBB. Pero tambe tabatin 
miembronan ku a ekspresá 
nan preokupashonnan. 
Den 
su 
diskurso, 
Yesilgöz a pidi konfiansa 
na e miembronan ku e 
i 
Parlamentarionan 
lo 
protehá e balornan liberal. 
“Nos lo protehá nos libertat. 
Nos no ta bai drecha e 
oloshi. Tur hende por i 
mester ta nan mes, stima 
ken nan ke stima,” el a bisa 
den su diskurso. “Miéntras 
dos hòmber no por kana 
riba kaya man tené, òf bisa 
e muhénan ku nan no ta 
permití pa traha mas lat, 
esaki ta keda nos lucha.” 


Ménos entusiasmá 
Un 
dosente 
den 
sala a puntra tokante e 
nifikashon di un pasashi 
den e akuerdo. E metanan 
den edukashon relashonal 
i seksual ta neutral i ta 
adaptá mihó na e edat di e 
studiantenan, spesialmente 
den edukashon primario, 
segun Yesilgöz, ta nifiká 
ku e muchanan mester siña 
na skol ku ta permití nan 
stima esun ku nan ta stima. 
“Ningun hende lo interferí 


Tambe preokupá pa e koalishon 
Miembronan di VVD ta sostené Yesilgöz 


den bo klasnan,” el a bisa e 
dosente. 
Yesilgöz a atmití cu tin 
puntonan den e akuerdo di 
koalishon ku e frakshon di 
VVD ta ménos entusiasmá 
kuné. “Nos ta honesto den 
esaki, nos no ta skirbi tur 
kos nos mes.” Pero a bira 
puntonan importante, e ta 
bisa, manera invershon den 
defensa, sosten na Ukrania, 
lucha kontra e mafia di 
droga, e polítika di asilo 
mas estrikto i e ophetivonan 
klimatológiko ku ta keda 
vigente. 
Awor 
ku 
e 
negosiashonnan a kaba i tin 
un akuerdo di negosiashon, 
frakshon di VVD lo bira 
mas i mas skuchá ku su mes 
ideanan i proposishonnan, 
Yesilgöz a anunsiá. “No 
direpente na mes momento, 
pero 
awor 
tin 
hopi 
oportunidat pa nos frakshon 
hasi uso di espasio.” 


Ministernan fuerte i 
eksperto 
E lider di partido a 
menshoná vários biá e 
guera na Ukrania. “E guera 
a keda hopi leu pa hopi 
tempu, pero literalmente ta 


yegando. Nos no por bisa 
ku nos ta biba den guera, 
pero nos no por bisa ku nos 
ta biba den pas tampoko. Pa 
loke ta trata esaki, esaki ta 
rekerí ministernan fuerte i 
eksperto den Gabinete, ku 
sa ku interes nashonal ta 
semper, semper na promé 
lugá.” 
Ku 
su 
kontribushon, 
e 
eks 
Presidente 
di 
Tweede Kamer i miembro 
prominente di VVD, Frans 
Eeisglas, tabata un símbolo 
pa e miembronan ku tin 
preokupashon pa partisipá 
den un koalishon ku PVV. 
“Na 
e 
konvenshon 
anterior na yanüari, mi 
a terminá bisando: “No 
hasié,” Weisglas a bisa. 
“Desafortunadamente 
e 
frakshon a hasié. Ku un 
partido radikal di derecho 
manera PVV. I no ta 
ekstraparlamentario ku un 
akuerdo 
prinsipal 
asina 
detayá.” 
Pero e ta keda den 
partido i a hasi un apelashon 
na e parlamentarionan di 
VVD. “Mantené e balornan 
fundamental akí haltu i 
alerta. No normalisá loke 
no mester normalisá.” 

KRALENDIJK- Den 
Kas di Kuido tin 5 kliente 
ku na e momentu aki tin 
grip. 
Esaki 
bosero 
di 
Fundashon Mariadal (FM) 
a bisa BONERIANO. 
Segun nos informashon 


Grip den Kas di Kuido 


pa algun siman kaba tabatin 
un brote di kasonan di 
grip den Kas di Kuido. 
Klientenan di Kas di Kuido 
ta personanan vulnerabel i 
grip mesora a kue nan den 
gara. 
E situashon tabata di 


atenshon i mientrastantu 
basta persona a rekuperá. 
Na e momentu aki 5 
hende ainda ta sufri di 
e vírùs kontagioso aki. 
Kas di Kuido ta tratando 
tur posibel pa evitá mas 
kontagio. 


VACATURE 


Ervaren duikinstructeur bij AB-Dive 
AB-Dive is op zoek naar een ervaren duikproffesional. 


We zoeken iemand die minimaal PADI OWSI is en vloeiend 
Engels en/of Nederlands spreekt 


Functie omschrijving: 
• Het verzorgen van gidsduiken/duikcursussen 
• Inchecken van gasten 
• Vullen van tanks 
• Klein onderhoud 
• Administratieve handelingen 


Ben je geïnteresseerd? 
Mail dan snel jouw sollicatiebrief voorzien van C.V. vóór 
14 mei 2024 naar DSM@abdive.com t.n.v Job van 
Dalen, voor vragen kun je bellen naar +599 717-8980 
toestel 630. 
Meer informatie vind je op www.ab-dive.com 


B-Zy Barbershop & Salon 


ta buska 
1 kapper 


Pa mas inf por yama na 
717-2995/782-0515 


K R A L E N D I J K 
-- Sekretario di Estado 
Alexandra van Huffelen di 
Relashonnan den Reino i 
Digitalisashon, ta bishitá 
Aruba, Boneiru, Saba, Sint 
Eustatius i Sint Maarten, 
di 26 pa 31 di mei. Segun 
espektativa, esaki ta su 
último bishita di trabou na 
e islanan. 
E 
bishita 
ta 
den 
kuadro di e konsulta di 
Gobernadornan na Aruba, 
seramentu di un akuerdo 
atministrativo na Boneiru 
i apertura ofisial di un 
proyekto di konstrukshon 
di bibienda sosial na Saba. 
Na Aruba e sekretario 
di 
estado 
ta 
partisipá 
na e konsulta ku e tres 
Gobernadornan di Aruba, 
Kòrsou i Sint Maarten. 
Esaki 
ta 
un 
konsulta 
regular, 
periódiko, 
ku 
ta 
formalmente 
inkluí 
den 
e 
reglamentu 
di 
Gobernadornan. Na Aruba 
e sekretario di estado ta 
bishitá 
Universidat 
di 
Aruba, unda e lo haña un 
rekorido den e edifisio 
di 
Maria 
Convent 
resientemente renobá, riba 
‘campus’ di e universidat. 
Ku un kontribushon di mas 
di 7 mion euro di Union 
Oropeo, a transformá e 
edifisio akí den un fasilidat 
di enseñansa moderno. 
Durante su estadia na 
Aruba, e sekretario di 


Na parti Karibense di Reino 
Bishita di trabou Sekretario di estado van Huffelen 


estado tin un enkuentro ku 
e komunidat ‘queer’ riba 
e isla i lo sera konosí ku 
e prokuradó general nobo 
di Aruba. Dia 28 di mei, e 
sekretario di estado ta firma 
e akuerdo atministrativo 
nobo 
ku 
Boneiru. 
Un 
par di komponente ku 
ta resaltá ta e programa 
Traha 
riba 
bienestar 
i 
prosperidat, 
e 
impulso 
èkstra na protekshon i 
desaroyo di Papiamentu, 
e enfoke riba kresementu 
i 
desaroyo 
ekonómiko 
manehabel i e ambishon pa 
logra un akuerdo regional 
pa Boneiru. Na Boneiru, 
e sekretario di estado lo 
kombersá ku habitantenan 
tokante 
biba 
ku 
un 
limitashon riba e isla. 
Na 
Sint 
Eustatius 
i Saba, e sekretario di 
estado ta kombersá ku e 
kolegionan ehekutivo di e 
islanan tokante progreso 
i implementashon di e 
akuerdonan atministrativo 
di 2023. Na Sint Eustatius 
e sekretario di estado lo 
bishitá diferente lugá ku 
ta parti di e dil regional. 
Ta probechá di e bishita 
pa papia ku esnan embolbí 
tokante progreso i solushon 
di e problemátika di kabritu 
riba e isla. 
E bishita na e islanan 
ta den kuadro tambe di e 
progreso den realisashon di 
konstrukshon di bibienda 


pagabel i planifikashon di 
tereno riba e islanan. 
Dia 
30 
di 
mei, 
e 
sekretario di estado ta 
hasi apertura na Saba di e 
proyekto di konstrukshon 


di bibienda ‘Under the Hill 
2’. Tambe e sekretario di 
estado ta bishitá un futuro 
sitio di konstrukshon pa 
konstrukshon di bibienda 
pagabel. 
E 
bishita 
ta 


terminá 31 di mei na Sint 
Maarten, unda ta tuma 
lugá 
un 
enkuentro 
ku 
miembronan di e gabinete, 
entretantu demishonario, di 
Sint Maarten. 


KRALENDIJK 
-- 
Djadumingu algun promé 
ku 9’or di anochi, Sentral 
di Polis a keda notifiká di 
un aksidente ku a tuma 
lugá riba Kaminda Tras 
Montaña. 
Na yegada di patruya 
na e sitio, a bin topa ku un 
Yaris ku su shofùr lo mester 


Outo ta pèrdè kontròl drenta mondi 


a pèrdè kontròl i aksidentá 
i drenta mondi kaminda 
un persona mas a resultá 
heridá. 
Tin tur indikashon ku un 
pikòp blanku lo a dal den 
e outo pone pèrdè kontròl 
drenta mondi. 
Despues di esaki e pikòp 
a sigui kore bai. 


Mesora a pidi presensia 
di ambulans na e sitio 
i a kuminsá duna e dos 
víktimanan asistensia na 
e sitio mes i despues a 
transportá nan pa hospital 
pa tratamentu médiko. 
( F u e n t e / F o t o : 
Live99FM) 

KRALENDIJK 
-- 
Bonaire Human Rights 
Organization, huntu ku 
James Finies, ta na Antigua 
i Barbuda, partisipando 
den e di kuater konferensia 
internashonal 
‘Small 
Islands 
Developing 
States’ (SIDS), organisá 
pa Nashonnan Uní. 
Finies ta permanesé 
firme den su kompromiso 
konsistente na avanse i 
prosperidat di e pueblo 
Boneriano. 
Di manera ku a embarká 
riba e trayekto akí, e 
dedikashon pa defendé 
prinsipionan fundamental 
di derechonan humano, ta 
sigui firme. 


James Finies na 
konferensia SIDS 


Huntu ta avansando, 
segurando ku e desaroyo 
di nos isla ta aliniá ku e 
agènda 
di 
Nashonnan 
Uní di SIDS, islanan 
i estadonan chikí den 
desaroyo. 
Pa 
medio 
di 
kolaborashon 
i 
perseveransia, 
ta 
hasiendo esfuersonan pa 
krea un futuro kaminda 
kada 
siudadano 
riba 
Boneiru por prosperá den 
un ambiente di igualdat, 
hustisia i oportunidatnan. 
Huntu ta fiha e rumbo 
direkshon di un futuro 
mas inklusivo i briante pa 
Boneiru. 


KRALENDIJK 
-- 
Djabièrnè atardi promé ku 
Diputado Anjelica Cicilia 
a subi avion pa un biahe 
di trabou, un reportero di 
BONERIANO 
a 
papia 
kuné tokante e situashon 
ku 
a 
sosodé 
tokante 
PISKABON. 
“Siman pasá djaweps 
mi a papia ku e presidente 
di 
PISKABON, 
Ernst 
de Lanoy, esaki debí ku 
algun 
siman 
promé, 
a 
sali den media kaminda e 
presidente di PISKABON 
ta menshoná ku Gobièrnu a 
baha su kontrakt di kuido. 
Esaki no ta e kaso i no ta 
e manera mas mihó pa 
komuniká mas ideal ku nos, 
esaki na mi punto di bista. 
Si akaso tin algu asina a 
sosodé, mester papia unu 
riba unu ku Gobièrnu, anto 


Diputado Cicilia: “De Lanoy no a reakshoná 
riba mi preguntanan” 


sigur sí e informashon ku 
ta duna na pueblo no ta 
korekto,” Diputado Cicilia 
a bisa. 
Diputado 
Cicilia 
a 
sigui bisa, a papia tambe 
ku e presidente tokante 
e 
kontrakt 
di 
kuido 
eksistente. 
PISKABON 
ta haña 150 mil dòler pa 
aña i tin palabrashonnan 
kiko mester sosodé ku e 
sèn. A analisá e montante 
i ta mira ku for di e 150 
mil dòler, 105 mil ta pa 
gastu di empleado, 22 mil 
pa alohamentu i ta sobrá 
20 mil dòler pa proyekto. 
Anto ke tende di dje, kon e 
ta mira esei, esta su punto 
di bista i kon e sèn ta bai 
yega pa traha riba e kosnan 
konkreto ku mester hasi. 
Diputado 
Cicilia: 
“A pidi tambe pa haña 


un 
aktualisashon, 
esaki 
pasobra fin di yanüari 
2024, 
ami 
i 
Diputado 
Clark Abraham a papia 
ku PISKABON i a pidi 
un rapòrt, un bista kon e 
situashon di PISKABON 
ta funshonando. A pidi 
esakinan, pa por hasi un 
análisis di e situashon i 
den e kombersashon, de 
Lanoy no a reakshoná riba 
e preguntanan, kisas el a 
haña mi preguntanan poko 
fuerte i solamente el a bisa, 
ku ta bai entregá karta di 
retiru. 
Mi a bis’é esei no ta na 
mi parti i tampoko deseo. 
De Lanoy a skohe pa esei i 
djabièrnè a tende via media, 
ku de Lanoy a entregá karta 
di retiro i nos di Gobièrnu 
no a tende nada ofisial di 
dje.” 


KRALENDIJK – No 
laga 
digitalisashon 
di 
dunamentu 
di 
servisio 
warda muchu hopi riba dje 
dor di Gobièrnu na Karibe 
Hulandes, investigadónan 
ta atvertí. 
Elaborá e retraso en 
bista di Hulanda Europeo, 
ta tuma un rosea largu, pero 
e aserkamentu Hulandes, 
no mester keda adaptá unu 
riba unu riba e islanan, 
pasobra e sirkunstansianan 
lokal ta hopi otro. 
E 
investigadónan 
ta hasi un kantidat di 
rekomendashon. Entre otro 
un mihó i mas dunamentu 
di servisio digital dor di e 
gobièrnunan di islanan ta 
pidi pa disponibilidat pa 
stipulá un presupuesto di 
mas aña. Laga e atenshon 
sali na promé lugá na e base 
riba òrdu. Esaki ta enserá e 
presensia di registrashon 
básiko konfiabel presente 
i un infrastruktura di ICT 
físiko pa hasi digitalisashon 
posibel. 
Mester ta konsiente ku 
e invershon struktural i e 
kondishonnan 
esensial, 
mester 
kondusí 
na 


No laga digitalisashon warda muchu 


resultadonan bisto. Urgi 
pa un plan di ehekushon di 
mas aña, den kua ta elaborá 
proyektonan i aktividatnan 
huntu, den kua ta indiká ku 
ta hasi esakinan den tempu 
i pa kua invershonnan 
esakinan mester ta. 
Pa 
un 
mehorashon 
duradero, 
ta 
esensial 
pa tin menshon di un 
organisashon ku ta sinti 
su 
mes 
responsabel 
strukturalmente 
pa 
e 
digitalisashon, ta disponé 
di un bista di proyektonan 
i 
inovashonnan 
i 
ta 
dispuesto 
pa 
pone 
e 
medionan disponibel riba 


un manera efektivo. Tene 
kuenta ku mester ta kla 
kua organisashon ta yena 
e responsabilidat akí i sí e 
ta disponé di e hendenan 
nesesario i e kalidatnan. 
Reforsá e stimulashon di 
elaborashon di enseñansa 
riba 
digitalisashon 
mas 
amplio di Karibe Hulandes, 
dor di kurso i treinen di 
dosentenan 
lokal 
den 
e uso di enseñansa ku 
medionan digital. Invertí 
den 
e 
aksesibilidat 
di 
Internet, konsiderá esaki 
den relashon pa ofresé 
puntonan di WiFi grátis na 
sitionan drùk riba e islanan. 

KRALENDIJK -- Ora 
bo ta pensa riba muzik di 
saksofon, bo por imaginá 
muzik di jazz. Henk van 
Twillert, huntu ku Eugenio 
Silva i Victor Marçal i 
Gaby Mercera, a prueba ku 
esaki por ta otro. 
Den Cançao do Mar di 
Ferrer Trindade, a tende e 
bientu i e ola i e meuchinan 
gritando, 
Hallelujah 
di 
Leonard Cohen a tuma un 
zonido hopi úniko. 
Bach nunka a tende su 
famoso Air riba e saksofon 
bariton, 
pero 
kisas 
lo 


Asina bunita saksofon por zona 


e por a pensa pa hasié 
asina, spesialmente ku e 
kompañamentu di piano 
inspirador di Hans Faassen. 
E 
kontribushon 
solo 


di Henk riba e saksofon 
bariton, e ritmo refina ku 
Gaby Mercera a duna na 
e muzik, tur a kontribuí 
na un anochi musikal hopi 
bunita. E konsierto a kaba 
ku e kantikanan konosí pa 
Boneiru Abo So i Atardi, 
den kua e miembronan di 
grupo di saksofon Boneiru a 
partisipá. Na e manera aki, e 
konekshon a keda establesé 
atrobe entre muzikantnan 
di leu i esnan di Boneiru i 
entre muzik di pasado i di 
awor. Un konsierto bunita, 
organisá pa Classical Music 


Board Bonaire. E mini 
konsiertonan ku e grupo a 
presentá na skol, Cocari, 
Kas di Kuido i Hospice 


Kas Flamboyan, a trese 
reakshonnan 
kaluroso. 
Muzik ta konektá riba tur 
edat. 

KRALENDIJK – E 
organisadónan di e evento 
Anochi ku Luna Yen ta 
spera ku esnan ku tabata 
presente a disfrutá di anochi 
ku luna yen na Rancho Pal'i 
Sia, serka Bennie Saragoza 
ku Tony Angila i nan famia. 
Ku bahada di solo den 
naturalesa, ta trese tur 
sorto di sintimentu serka 
e ser humano. Despues ku 
solo a baha i luna a hasi 


Anochi ku Luna Yen ta sigui hala hende 


su aparishon pa iluminá 
e 
skuridat, 
deklamadó, 
kontadó di kuenta i chiste, 
a deleitá oido i bista di 
amantenan di e evento 
literario akí. 
Ata 
aki 
algun 
foto 
ku Ubaldo Anthony ta 
kompartí, 
pa 
stimulá, 
enkurashá i tambe invitá 
hende pa krea un obra i 
presentá ku esaki durante di 
e siguiente anochi luna yen. 

KRALENDIJK 
-- 
Durante e promé aktividat 
di 
Taste 
of 
Boneiru, 
direktiva i e tim Stichting 
Aquaspeed 
Bonaire 
Windsurfers ku ta organisá 
Regata i Prokids, a duna 
homenahe ekstraordinario 
na honor di Raynel Cecilia 
(†). 
A 
menshoná 
na 
e 
okashon, ku ta trata di 
un persona eksepshonal, 
ku a forma parti di e tim 
menshoná, kontribuyendo 
ku 
su 
talentonan 
di 


Bunita pa su doño 
Homenahe pa Raynel Cecilia (†) 


kurason. 
Demostrando su pashon, 
dedikashon i kreatividat 
infinito, 
atraves 
di 
su 
produkshonnan. 
E 
organisashon 
ta 
eternamente 
agradesido 
i honrá di por a kompartí 
momentunan ku ‘Ray’(†), 
manera nan ta yam’é. Awe 
i semper e ta i ta keda 
implantá den memoria i 
kurason di e organisashon. 
Ta 
palabranan 
ku 
a 
menshoná na momentu ku 
a entregá un plaka di mérito 


na e subrina di e defuntu. 
Sigur 
tabata 
un 
momentu bunita pa su 
doño, e homenahe, asina 
ekspresá ku nan no a 
lubidá riba dje i ta sinti 
su falta e trabou ku el a 
ehersé pa e organisashon. 
No pa e organisashon akí 
so, pero diferente otro el a 
duna servisio i awor e no 
tei mas, ta sinti e nesesidat 
pe tei. Pero konforme 
boluntat di Dios, nos tin 
ku biba ku e no tei mas na 
tera. 


KRALENDIJK 
– 
Seis alumno di sitionan 
di lès spesial, SLP, den 
e kuadro di e proyekto 
ERASMUS+YMOCH, 
‘Young Meets Old Culinary 
Heritage’, ta konektá ku 
kuater persona di edat 
pa 
kushiná 
platonan 
tradishonal huntu. 
E proyekto akí, ku ta 
enserá pa sera e diferensia 
entre hóbennan i hende 
grandi, ta enserá pa krea 
un buki di kushiná ku 
resetanan outéntiko for di 
diferente pais. 
E proyekto ta realisá 
pa Departamento SLP di 
Komunidat di Skol Boneiru, 
SGB, den kolaborashon ku 
Saeed Lourens di Nature 
Cooking School. 


Proyekto di skol kulinario ta trese generashon 
hóben i grandi den kushina 


E inisiativa a kuminsá 
ku entrevista di hende 
grandi, despues di kual nan 
a elaborá e resetanan huntu 
ku e hóbennan. Ademas 
di Boneiru, skolnan Di 
Hungria, Bulgaria, Irlanda, 
Alemania, 
Austria 
i 
Hulanda, tambe ta partisipá 
na YMOCH. 
Sjoerd Knaven, hefe di 
ekipo di SLP, ta satisfecho 
ku e resultadonan: “Ta 
maravioso pa mira kon e 
interakshon entre hende 
di edat i nos studiantenan 
ta bai. Tin hopi respetá 
i pasenshi pa otro. Ta 
fantástiko ku e platonan 
outéntiko 
Boneriano 
akí ta keda transmití di 
generashon pa generashon 
i pronto tur hende por bira 


familiar ku nan.” 
Hans Blankestijn i Elke 
Halm, e delegadonan di 
YMOCH ku a bini Boneiru 
spesialmente pa e proyekto 
akí, a disfrutá visiblemente 
di e delisioso kumindanan 
tradishonal ku e ansianonan 
a kushiná, huntu ku e 
studiantenan. 
Tur reseta eventualmente 
lo ta inkluí den un buki di 
kushiná, pa asina kompartí 
e patrimonio kulinario riku 
di Boneiru i e otro paisnan 
partisipante ku resto di 
mundu. 
E proyekto akí ta un 
bon introdukshon tambe 
na Bonaire Culinair, ku ta 
tuma lugá di 23 di mei pa 
6 di yüni. 
(Fuente: Bonaire.nu) 

Página sosial 


KRALENDIJK- Reportero di BONERIANO a saka foto di 2 siudadano ta sera un 
kurá kompleto na yatu riba Kaminda Lac. Ábil nan a usa chi ku cha pa asina tene e 
yatunan. Sigur un tereno basta grandi. E potrètnan ta duna un impreshon. 
Chi ku Cha den akshon 


KRALENDIJK 
-- 
Djabièrnè 24 di mei, un 
reportero di BONERIANO 
a mira dos persona bon tené 
na Aeropuerto Flamingo, 
sunchi otro sin ke laga los. 
Yegando mas serka, a 
tuma nota ku ta trata di 
Diputado Anjelica Cicilia 
i su pareha. Momentu un 
persona ta den posishon 
di Diputado, e trabou ta 
rekerí hopi bulamentu pa 


Un sunchi suerte por 
kubri algun dia 


atendé kosnan di trabou. 
Esei ta pèrkurá pa poko 
sabor ménos dushi, entre 
e hòmber i e muhé den 
relashon. 
Ta parti di trabou i e 
mester sosodé. Esei tabata 
e kaso serka e diputado i 
nan a sunchi otro fuerte pa 
nan amor apesar ku nan no 
ta huntu e dianan binidero, 
un bon sunchi ta kubri e 
dianan. 


KRALENDIJK- Básikamente Happy’s Food & Drinks na Kaminda Lac a bira e 
sitio pa topa i sosialisá. Den un ambiente di kunuku por nota basta hende lokal i tambe 
turistanan ta gosa i sosialisá. Riba e potrètnan por mira algun persona gosando riba un 
djadumingu trankil. 


Happy’s sitio pa sosialisá 


Djamars 28 Mei 2024 
13 


(12) 


Karkó 
Un 
otro 
instrumento 
musikal hopi usá ántes 
tabata karkó. Ainda e ta 
aparesé den instrumentario 
musikal di algun grupo 
krioyo. E nòmber sientífiko 
di karkó ta ‘Strombus 
gigas’. Spesialmente bahia 
di Lac ta konosí pa karkó. 
Karkó ta un instrumènt usá 
den simadan. E tin mésun 
funshon ku kachu di baka. 
Segun 
investigashon 
di 
Debby 
Marchena, 
tabata usa karkó ántes pa 
transmití notisia meskos 
ku kachu. Por produsí dos 
tono ku e instrumènt aki. 
Pero si e karkó ta grandi 
por a produsí tres tono. E 
último aki (karkó grandi) 
sinembargo 
ta 
sosodé 
masha poko; e karkó no ta 
haña chèns mas awendia 
pa krese bira adulto, debí 
ku ta kue nan fo'i chikitu. 
Pa e motibu aki a pone 
nan bou di protekshon di 
C.I.T.E.S. 
(Convention 
on International Trade in 
Endangered Species). 


Instrumènt musikal 
Debby Marchena, kende 


a hasi estudio di karkó 
komo 
instrumento 
pa 
transmití notisia, a splika: 
“Pa traha un instrumento 
musikal di karkó ta mihó 
usa un karkó henter ku 
ainda no a kap pa saka e 
karni. Banda di e peso, e 
grandura di e parti habrí 
ta di hopi importansia. E 
man dje tokadó mester por 
drenta bon den esaki. 
Primeramente ta traha un 
buraku na punta dje karkó. 
Ta zag e punta kita afó, 
perkurando pa e buraku aki, 
na unda mester pone e boka 
pa supla, tin un diameter di 
máksimo 2 sèntimeter.” 
“Seguidamente 
mester 
skür e piesa di boka aki 
hasié liso. Ta toka òf supla 
e instrumento aki tambe 


dje mesun forma ku un 
trompèt. Ta supla i laga 
e lepnan tembla, dor di 
kua ta produsí un tono. E 
karkó tin mayoria bes dos 
tono natural ku ta keda 
masoménos un oktaf for di 
otro.” 


Rònka 
Marchena mas aleu den 
su estudio: “E zonido di e 
tono abou ta yamá ’rònka’, 
e tono haltu ‘flùit’. Den 
ámbos registro nan por 
hisa i baha e tononan dor di 
hinka e man den diferente 
grado pa kubri e parti habri 
dje karkó.” 
Segun tradishon, meskos 
ku ta e kaso ku kachu, 
mester muha e karkó tambe 
ku ròm òf awa promé ku 
supl’é. Ròm lo ta mihó. 
Si piskadónan mester a 
bai supla e karkó pa pasa un 
mensahe, nan tabata hinka 
e karkó promé bou di awa. 
Piskadónan tabata warda 
e karkó semper bai na un 
lugá ku nan por a kue esaki 
mesora den boto, sea bou 
di e banki unda nan tabata 
sinta òf nèt tras di esaki. 
Hopi bes nan tabatin, 
aparte di un karkó, tambe un 
kiwa of un tonto di Lareina 
na bordo. Kiwa (Nerites 
virgin) i tonto di Lareina 
(Cassis 
tuberosa) 
por 
produsí solamente un tono 
kla. Ta supla e kokolishinan 
aki na e mésun forma ku 
karkó, pero no tabata usa 
nan 
komo 
instrumento 
musikal. 
Aparte 
di 
reprodusí 
señal, tabata usa kiwa 
tambe pa spanta para den 
kunuku ora ku tabatin 
tapushi na palu di maishi. 
Mester a bora un buraku na 
punta di e kokolishi pa por 
supla den. 


Gansemans 
Otro persona ku a hasi 
estudio di karkó komo 
instrumènt musikal ta Jos 
Gansemans di Bèlgika. El 


a publiká su investigashon 
den 
e 
buki 
‘VOLKS 
I N S T R U M E N T E N , 
GETUIGEN 
EN 
RESULTAAT 
VAN 
EEN 
INTERETNISCHE 
SAMENLEVING’. 
Gansemans, 
kende 
e permanesé basta dia 
na Boneiru pa hasi su 
investigashon, 
ta 
kasi 
sigur 
ku 
karkó 
komo 
instrumènt 
musikal 
na 
Boneriu tin su orígen den 
e kultura amerindio. Pues 
un 
instrumènt 
musikal 
endémiko. “Tantu na Sentral 
komo Sur Amérika ta topa 
ku e tipo di instrumèntnan 
musikal aki den kulturanan 
pre-kolumbino 
(promé 
ku konkista spañó). Por 
menshoná kulturanan di 
Azteca na Mexico, Inca na 
Perú, Maya na Guatemala, 
Quechua 
na 
Ecuador, 
tambe serka tribunan di 
indjan na Venezuela. Karkó 
komo instrumènt musikal 
ta ampliamente distribuí 
den 
otro 
paisnan 
na 
mundu, manera Oseania i 
Polinesia. Nos por konstatá 
ku kasi tur siguridat ku 
karkó ta un instrumènt 
musikal endémiko komo 
testigu di un kultura indjan 
outóktono.” 
E afrikanonan ku a 
kuminsá 
yega 
Boneiru 
masoménos na 1640 a tuma 
karkó over komo instrumènt 
pa tantu transmití notisia 
komo instrumènt musikal. 
E kaska di karkó mester 
ta koló ros i e banda mester 
ta fini. Pues mas yòn e 
karkó ta, mas mihó. 
Lanlan Clarinda a konta 
Gansemans 
ku 
tabatin 
dos sorto di karkó usá 
komo instrumènt musikal 
na Boneiru, esta karkó 
di plachi na Rincon i 
karkó rondó na Nikiboko 
i Tera Kòrá. Sinembargo 
ningun otro musikant ku 
Gansemans a entrevistá por 
a konfirmá e ponensia di 
Lanlan. 


Lanlan Clarinda a bisa 
ademas ku por a saka no 
solamente, sino asta tres 
tono for di un karkó. 
Na Nort di Saliña tabatin 
kustumber pa supla karkó 
pa lanta hende pa bai misa 
di ourora. Te ainda Mourens 
Evertsz ta hasiendo esaki. 


Karkó spesial 
Un di e artefaktonan 
mas balioso den kolekshon 
di FuHiKuBo ta un karkó, 
komo intrumènt musikal, 
ku ta eksistí sigur pa mas 
di 60 aña kaba. Ta kalkulá 
ku ta fo’i e tayer di suvenir 
di Jules Heitkönig el a sali, 
trahá den añanan sesenta, 
tempu 
ku 
no 
tabatin 
prohibishon pa kue karkó. 
Durante ku e tabata 
na 
Boneiru 
pa 
hasi 
investigashon pa loke a bira 
despues su tésis doktoral 
tokante polítika boneriano, 
Ank Klomp a haña òf 
kumpra 
e 
instrumènt 
musikal aki i el a bai 
Hulanda kuné. Sinembargo 
hopi aña despues el a 
haña ku e karkó aki no ta 
pertenesé na Hulanda. Via 
Ria Heitkönig el a laga 
entregá e karkó aki, huntu 
ku un beku, ku tambe e 
tabatin na Hulanda, na 
FuHiKuBo. E beku a bai 
despues Mangazina di Rei. 
Na 
Boneiru 
no 
tin 
masha supladó di karkó 
mas. Un di nan ta Raymond 
Bernabela di parti Playa. 
Na 
Nort’i 
Saliña 
tin 
Mourens (Mouchi) Evertsz, 
na Rincon Hubert (Pachi 
Pe) Mercera i algun otro 
persona mas. 

Tonchi, shon piskadó a 
tira un liña pa kue un piska 
grandi 


Awèl sí, pero gobièrnu a 
sakudí kaikai kita bai laga nan 


Fotonan saká pa Herbert Cesilia 


FO’I BAUL DI 
BUBU 


Herbert Cesilia (Bubu) añanan pasá a bishitá Roi Lamunchi i Bakuna huntu ku doño 
di e kunukunan aki Julio Herrera (Shon Hulio), Papi Cicilia i Bòi Antoin. Algun di e 
fotonan aki atrabes di tempu a daña un tiki. 

Santísima Trinidat 


su privasidat. Nos ta puntra 
nos mes, kiko Dios ta? I nos 
ta kontestá bon ora nos 
definié komo Amor. Si E taba- 
ta un, kon lo E por a stima? 
Dios ta Tata, Yu i Spiritu San- 
tu. E ta komunidat di amor i 
komunion di personanan den 
nan privasidat. Boso ta kom- 
prondé? Loke ta pasa drenta 
porta bai paden ta su bida, su 
misterio. I ainda nos no ta 
Dios pa penetrá den intimidat 
di hende i ménos den intimidat 
di Dios. 
Nos ta konosé nos mes den 
e trato, den e akshon, den e 
enkuentro. 
Mesun kos ta pasa ku 
Dios. Nos konosé Dios danki 
na su manifestashon, su sali- 
da, su enkuentronan ku su 
yunan, e hendenan. 
Dios ta Tata den su kreas- 
hon maravioso, den su divino 
Providensia, den e solo ku ta 
bria pa esnan bon i esnan 
malu, den su amor na tur loke 
ta kreá i pa nos tur. 
Hesus ta Dios den historia, 
den karni, den sufrimentu. He- 
sus ta Dios ku a bira imáhen 
visibel i palpabel, el a yora ku 
lágrima manera esnan di nos, 
el a stima ku un kurason man- 
era esun di nos, el a traha ku 
man manera esnan di nos i a 
sufri ku un kurpa manera di 
nos. Hesus ta mas ku e potrèt 
di Dios, e ta presensia di Dios 
entre hende. 
Spiritu Santu ta Dios gui- 
ando nos na fe, limpiando nos 
di piká, dunando nos plenitut i 
salbashon, e huéspet di kura- 
son. 
Nos konosé Dios pa su 
manifestashon, su salida i su 
enkuentronan ku su yunan, 
hendenan. Ora e sali di su kas 
i yega riba kaya ei nos ta kon- 
tra kuné i ta mir’é aktua. Tras 
di su bentana e ta misterio, esun 
privá, e Trinidat. 
E promé milenio tabata 
milenio di e Tata. Tempu pa 
laga e múltiple diosnan i desku- 
brí eksistensia di un solo Dios. 
E di dos milenio tabata e 
milenio di Hesukristu. Tempu 
di mishon i evangelisashon pa 
henter mundu. 
E di tres milenio, resien es- 
trená, mester ta di e Spiritu. 
Tempu di union entre nashon- 
nan i di siña un solo lenga ku 
ta yuda nos pa superá divis- 
hon i konfrontashon. 
Nos tur sa loke ta un tata: 


e ta engendrá yu, ta alimentá, 
ta protehá nan i ta eduká 
nan… 


E ta esposo, trahadó i 
fanátiko di Numancia. E ta 
energia plamá den múltiple 
direkshon. 
Dios ta únikamente Tata i 
ta usa su poder den engendrá 
yunan pa e Reino. E no ta re- 
servá nada i ta proyektá su 
imáhen den su Yu: Hesukris- 
tu. 
E Yu aki no tin plannan pro- 
pio, ni karera ni famia pa kui- 
da. Únikamente E ta Yu i su 
preokupashon ta Reino di e 
Tata, boluntat di e Tata i amor 
di e Tata. I amor di e Tata ta 
asina grandi ku e ta otro per- 
sona distinto: Spiritu Santu. 
Esaki ta su bida privá, kada 
un ta definí su mes den su 
relashon ku otronan pero tur 
hende ta hasié den komunion. 
Nos tambe ta relashoná ku 
Dios i ku otronan. 
Kreá pa Dios Tata. Red- 
imí pa Dios Yu. Santifiká pa 
Dios Spiritu Santu. 
Un dia tabatin un pastor 
na aeropuerto di Barajas spe- 


Promé Lektura : Deuteronomio 4, 32-34. 39-40 
Salmo 
: Salmo 33, 4-5, 6, 9, 18-19, 20, 22 
Di dos Lektura : Romanonan 8, 14-17 
Evangelio 
: Mateo 28, 16-20 


Un mucha tabata masha 
okupá ku su papel i pinturan- 
an i su mama a puntr’é: Kiko 
bo ta pintando? 
Mi ta pinta Dios, su yu a 
kontestá. 
Pero bo no por pinta Dios. 
Ningun hende sa kon Dios ta. 
Pronto boso lo sa, e 
mucha a kontestá. Ora ku mi 
kaba ku mi dibuho. 
Algun bia, nos tur a purba 
di pinta Dios ku dibuho, pala- 
bra, soño, imaginashon… 
E Palabra di Dios ku nos 
ta proklamá ta un imáhen, un 
dibuho di Dios, un eko di Dios. 
Fiesta di Santísima Trinidat 
ku awe nos ta selebrá ta fiesta 
di e misterio di Dios. E fiesta 
di e Dios semper mas grandi, 
di e Dios semper inkompren- 
sibel, di e Dios ku ta UN den 
tres. 
Un bia un predikadó taba- 
ta papia di e Trinidat den fra- 
senan mashá kompliká i un fiel 
a lanta i bisa: “ Pader, nos no 
ta komprondé nada di loke bo 
ta bisa.” 
No ta suponé ku boso ta 
komprendé. E ta un misterio, 
e saserdote a kontestá. 


Sinembargo nos tur ke ko- 
mprondé pa medio di un pala- 
bra, un dibuho, di un eko leu, 
sí .... sa algu di Dios. 
San Pablo a bisa nos den e 
saludo inisial “ku e grasia di 
Señor Hesukristu, amor di 
Dios i komunion di Spiritu San- 
tu sea ku boso”. 
Den e saludo aki nos ta ser 
bendishoná pa Dios ku ta Un 
den Tres : Tata, Yu i Spiritu 
Santu. 
Santísima Trinidat ta loke 
Dios ta den privá. Trinidat ta e 
bida sekreto di Dios. 
Un pastor ta konta ku ora 
e ta keiru den kayanan di e 
parokia e ta mira bentananan 
será i e ta pensa riba e famian- 
an ku ta biba tras di e glasnan. 
I e ta puntra su mes: Kon bida 
privá di e famia ei ta? 
Tin amor entre esposonan i 
yunan? Tin komunikashon? Tin 
alegria? 
Esaki ta nan bida sekreto 
kaminda mi no por drenta. 
Ningun hende sa kiko ta e loke 
ta pasa ei paden, si no t’asina 
ku e gritunan ta masha duru. 
Bida di e Tata, di e Yu i di 
Spiritu Santu tin su sekretonan, 


rando pa subi oroplano i e 
hòmber sintá banda di dje a 
kuminsá ta duna opinion to- 
kante religion. E tabata insistí 
ku e no ta aseptá nada ku e 
no por a komprondé.. Pader, 
el a bis’é, ¿kiko ta e pantom- 
ina di e tres diosnan den un 
dios? Mi no ta kere esaki i nin- 
gun hende por a splikami, asi- 
na ta nunka lo mi kere tal kos. 
Mustrando riba e solo ku 
tabata filtra dor di bentana, e 
saserdote a puntr’é: Abo ta 
kere den solo? Klaru ku sí, e 
inkrédulo a kontestá. 
Masha bon, e saserdote a 
kontinuá, e rayonan ku a bo 
ta mira ta pasa den e bentana 
ei ta bini di e solo ku ta miónes 
de kilometer di aki. E kalor ku 
nos ta sinti tambe ta prosedé 
di e solo i di su rayonan. Algu 
asina ta pasa ku e Trinidat. Solo 
ta Dios Tata. Solo ta manda 
su rayonan pa nos, Dios Yu. 
Spiritu Santu ta prosedé di e 
Tata i e yu, esta ... e kalor. Bo 
por splikami kon esaki ta so- 
sodé? 
E inkrédulo a kambia rum- 
bo di e kombersashon. 


Mashá pabien pader Ronald Kiban ku hasi awe aña. Ta 
pesei tambe e ta haña di su koleganan saserdote i di hent- 
er diósesis. Naturalmente lo haña felisitashon di su pa- 
rokianan di parokia di Seru Papaya. Nos tambe di Página 
Katóliko i korant NOBO tambe felisitá pader Kiban i deseá 
hopi aña di bida mas di salú i bendishon. 


Happ 
Happ 
Happ 
Happ 
Happy Bir 
y Bir 
y Bir 
y Bir 
y Birthda 
thda 
thda 
thda 
thdayyyyy 

ARUBA 
ARUBA 


O R A N J E S T A D 
-- Minister Maduro di 
Finansa a tuma nota di e 
critica di e Parlamentario 
di MAS Marisol Tromp y 
ta tuma tempo pa reaciona 
pa evita cu Marisol ta bolbe 
bay malinforma Pueblo cu 
informacion incorecto riba 
finansa publico di Aruba. 
Marisol 
a 
cuminsa 
na cuestiona e biahenan 
den exterior di Minister 
Maduro bisando cu "a tuma 
nota di un di nan caminda 
Minister Maduro a bay 
Merca y den e caso aki lo 
a bay pa un fiansa di 160 
miyon florin cu no a logra. 
E informacion cu MAS tin 
ta cu e fiansa aki ta pa cubri 
Payroll 2024 di e 2do parti 
di aña." 
Minister 
Maduro 
su reacion ta, "Marisol 
despues di tanto aña den 
politica, tanto aña como 
Parlamentario, Minister y 
dos biaha como Presidente 
di 
Parlamento, 
ainda 
bo persona no sa con 
finansa publico di Aruba 
ta hinca den otro? Parce 
cu ainda Marisol no sa 
con Gobierno ta cubri su 
necesidad financiero, con 
e mercado internacional 
di capital ta traha, siendo 
cu na varios ocasion nos a 


Minister Maduro di Finansa ta reaciona riba e critica di Parlamentario di MAS 
Finansa publico ta asunto serio 


splica na placa chikito den 
Parlamento con esaki ta 
hinca den otro. 
Problema ta cu Marisol 
no ta bay reunion of ta djies 
haci pregunta y sali bay fo'i 
sala pa bay haci show den 
prensa, y pesey nunca e no 
ta scucha e contesta pa asina 
e por ta bon informa pa e 
por splica su votadornan 
con e cosnan ta hinca den 
otro. Marisol ta parce un 
politico cu kier tene su 
votadornan malinforma cu 
show riba Tik Tok cu cero 
contenido." 
Un 
otro 
critica 
di 
Parlamentario 
Marisol 
dirigi 
na 
Minister 
Maduro di finansa ta, cu 
aparentemente 
Gobierno 


no tin placa pa cubri 
salarionan di e aparato 
publico. Aki ta unda cu e 
mandatario di finansa ta 
expresa, "Marisol ta critica 
sin pia y sin cabes. 
Si Gobierno tin un 
presupuesto cu surplus, dus 
cu tin mas entrada cu gasto, 
ta con por falta placa pa 
paga salario di ambtenaar? 
E no ta logico toch? 
Marisol ta critica, pero e 
no tin pia pa para riba dje 
y tur cos ta mustrando cu 
e cabes no ta compronde 
finansa publico at all. 
Ta bon pa Marisol sali 
mustra su pruebanan cu no 
tin placa pa paga empleado 
publico." 
E Parlamentario den 


su Tik Tok a sigui insinua 
cu "aparentemente Merca 
lo a nenga e fiansa aki y 
bo ta wak cu Hulanda ta 
pone presion pa cumpli cu 
e aspectonan financiero, 
entre otro e Raft y den 
e 
caso 
aki 
Minister 
di 
Finansa 
no 
a 
bin 
Parlamento pa splica nada 
ainda, siendo cu ta kere ta 
un topico importante pa 
duna claridad riba dje pa 
Pueblo di Aruba." 
Aki 
atrobe 
Minister 
Maduro ta haya ta bon pa 
Marisol presenta pruebanan 
cu Merca a nenga fiansa of 
algo por el estilo, pasobra 
Aruba no ta presta placa di 
Gobierno Mericano. 
Minister Maduro durante 
reunion na Washington a 
reuni cu diferente banco 
di renombre mundial y 
na ningun di esaki a pidi 
oferta, sino mas bien a 
repasa e cambionanan y a 
splica riba e recuperacion 
excepcional cu Aruba ta 
pasando aden y ta haci 
e preparacion necesario 
pa por subi e mercado di 
capital internacional. 
E mandatario ta sigui 
splica 
cu 
"den 
varios 
post riba media social, 
articulo den prensa y na 
Parlamento caba Minister 


di Finansa a splica riba e 16 
reunionnan teni den cuadro 
di IMF Spring Meetings na 
Washinghton DC. 
Ta 
hopi 
lamentabel 
cu Marisol ta bolbe djies 
critica y haci show di 
Tik Tok sin ni sikiera 
tuma tempo pa repasa e 
informacion 
relevante 
cu Minister Maduro di 
Finansa a comparti cu 
Parlamento y Pueblo." 
Minister 
Maduro 
ta haya lamentabel cu 
Parlamentario 
Marisol 
ta uza e topico serio di 
finansa publico pa recuri 
na malinforma comunidad. 
"Ta bisto cu Marisol ta 
bolbe recuri na su mala 
maña di crea storianan 
manera esun di 'Spirito den 
Gobierno' y 'Dalmento den 
Parlamento' pa malinforma 
pa tapa asina su mesun 
falta di conocemento. 
Marisol por wel di tin 
hopi aña den politica, 
pero su conocemento di 
finansa publico ta keda nul 
komma nul," ta palabranan 
cu cual Minister Maduro 
ta describi e show di Tik 
Tok di Marisol pa critica y 
purba atacha e mandatario 
su trabou na bienestar di 
Aruba. 


ORANJESTAD 
-- 
Wardacosta 
ta 
manda 
un advertencia na tur 
esnan cu ta uza boto 
den bisindario di Eagle 
Beach. Tene cuenta cu e 
ta un di e areanan unda cu 
turtuga ta subi tera. Den 
fin di siman a haya un 
turtuga grandi, sin bida, 
ta drif na Eagle. 
Wardacosta 
ta 
bisa 
cu nan a tuma nota di 
un turtuga sumamente 
grandi (sin bida) ta drif 


Turtuga grandi sin bida na Eagle Beach 


den lama den area di 
Eagle Beach. Wardacosta 
a mira e turtuga, y a ripara 
cu posiblemente un boto 
a dal den dje. 
Basa riba e grandura, 
ta calcula cu e turtuga ta 
pisa 
aproximadamente 
200 kilo. E mensahe aki 
ta pa adverti tur boto 
den bisindario pa tene 
cuenta cu esaki pa evita 
di dal den dje, cu lo por 
posiblemente causa daño 
na e boto. 

ARUBA 
STATIA/SABA/ST. MAARTEN 


ORANJESTAD (EUX) 
-- Den un muestra tangibel 
di apoyo na preservashon 
kultural 
i 
konservashon 
di patrimonio, ofisialnan 
gubernamental prominente 
a 
bishitá 
e 
sentro 
di 
patrimonio, suprayando e 
importansia di salbaguardiá 
e legado kultural di Statia 


Statia ta enfatisá e importansia di preservashon kultural 


pa generashonnan di futuro. 
E 
bishita 
di 
e 
gezaghebber di e isla, Alida 
Francis i e diputadonan, 
Arlene Spanner i Reuben 
Merkman, 
tambe 
ta 
enfatisá e kontribushon di 
institushonnan manera e 
sentro di Patrimonio na e 
sosiedat. E sentro ta famoso 


pa su kolekshon di artefakto 
i ekshibishon ku ta mustra e 
historia riku di e isla. 
E 
funshonarionan 
a 
keda risibié pa inspektor di 
herensia, Raime Richardson 
i su colega Vashti Hooker, 
di Departamento di Kultura. 
Richardson a duna nan un 
guia, ku a kompartí ideanan 
tokante e importansia di 
kada ekshibishon i e ròl di 
e sentro den preservashon 
di e patrimonio di e islanan. 
Durante 
e 
bishita, 
Kolegio 
Ehekutivo 
a 
ekspresá 
su 
atmirashon 
pa e dedikashon i e trabou 
duru 
den 
mantenshon 
di e sentro i a enfatisá e 
kompromiso di e gobièrnu 
pa sostené institushonnan 
kultural asina vital. “Sentro 
Patrimonial ta un tesoro 
skondí 
di 
nos 
pasado 
kolektivo i ta imperativo 
pa 
nos 
sigui 
invertí 
den su preservashon i 
promoshon,” Richardson a 
komentá . “Nos historia i 


kultura ta parti integral di 
nos identidat komo nashon 
i nos mester sigurá ku 
generashonnan di futuro tin 
e oportunidat pa siña di nos 
herensia i inspirá den dje.” 
E bishita a terminá 
ku un diskushon kòrtiku 
entre funshonarionan i e 
inspektor di patrimonio, ku 
a enfoká riba strategianan 
pa ekspandé partisipashon 
komunitario 
i 
promové 
konsiensia 
kultural. 
Ofisialnan gubernamental a 
primintí sosten i koperashon 
kontinuo ku e sentro pa 


garantia su sostenibilidat i 
éksito riba largu plaso. 
Richardson 
tambe 
a 
ekspresá su gratitut pa 
e interes i apoyo di e 
funshonarionan, afirmando: 
“Mi ta sintí mi honrá pa e 
bishita di e funshonarionan 
di 
Gobièrnu 
i 
nan 
rekonosimentu di e ròl vital 
ku e sentronan patrimonial 
ta hunga den nos sosiedat. 
Ku e sosten kontinuo, 
nos ta spera di preservá i 
promové ainda mas nos 
patrimonio kultural riku pa 
e generashonnan benidero.” 


PHILIPSBURG -- Den 
su di dies aña di eksistensia, 
Plataforma Hulandes di 
Patrimonio 
Karibense, 
DCH, a tene su di kuater 
konferensia, ku e tema di 
e aña akí ‘Konsenshi’. E 
konferensia bianual a tuma 
lugá na Sint Maarten, Saba 
i Sint Eustatius, di 5 pa 9 di 
mei. 
E 
konferensia 
tabata 
konsistí di partisipantenan 
for di e islanan BES i e resto 
di Karibe Hulandes, Sint 
Maarten, Kòrsou i Aruba, 
inkluyendo partisipantenan 


Konferensia Plataforma Hulandes di Patrimonio Karibense 


for di Anguilla. 
A funda e plataforma 
DCH 
riba 
e 
base 
di 
fortalesementu 
di 
koperashon 
entre 
e 
islanan 
Karibense 
Hulandes, interkambio di 
konosementu, 
kreashon 
di retnan i aprendisahe 
i 
interkambio 
di 
informashon, práktikanan 
i aktividatnan, ku sosten 
di Erfgoed Academie, un 
instituto Hulandes, fundá 
na 1986, pa edukashon 
patrimonial. 
E 
dokumentalista 


di 
Departamento 
di 
Komunikashon, DCOMM, 
Lee Williams, a asistí na e 
konferensia, ku a kuminsá 
djadumingu 
anochi 
ku 
un apertura suave den 
kua e minister interino 
di 
edukashon, 
kultura, 
hubentut i deporte, Lyndon 
Lewis, a hasi un komentario 
kòrtiku di apertura. Despues 
tabatin un presentashon di 
Jay Haviser. riba e tema di 
arkeologia na St. Maarten. 
Djaluna 
mainta, 
Gobernador 
di 
Sint 
Maarten, Ajamu Baly, a 


duna un diskurso kòrtiku 
promé ku e asistentenan a 
hasi un búskeda di tesoro 
pa deskubrí e diferente 
sitionan históriko i kultural. 
Djamars e partisipantenan 
tabata na Saba i djárason na 
San Eustatius. 
Djaweps 
mainta 
e 
partisipantenan, 
bishitantenan i invitadonan, 
a regresá St. Maarten i a 
asistí na e parti final ku 
un seminario WEB ku 
John Leerdam i Peggy 
Brandon, dos di e tres 
kwartiermakernan 
di 
e 
museo 
di 
sklabitut 
na 
Amsterdam, 
Hulanda. 
Despues di e konferensia 


riba 
WEB, 
tabatin 
diskushon 
produktivo, 
interkambio di pensamentu, 
ideanan i sugerensia. 
Atardi e hefe di Archivo 
Nashonal Aruba, Raymond 
Hernández, a entregá na 
dokumentalista 
Williams 
di DCOMM, un tarheta 
di memoria ku archivo 
digitalisá 
cu 
tabatin 
informashon relevante pa 
St. Maarten. 
Williams a bisa ku e 
konferensia 
tabata 
hopi 
positivo 
i 
produktivo, 
resultando 
den 
e 
preservashon di e archivo di 
DCOMM, pa e generashon 
benidero. 

ARUBA 
KÒRSOU 


WILLEMSTAD 
— 
Djaweps, 23 di mei 2024, 
ACU a tene e charla Lei di 
Herensia ku ta forma parti 


Hopi interes pa skucha desaroyonan den ACU i trata Lei di Herensia 


di e programa edukativo 
2024 pa sosionan di ACU. 
A tene e charla akí den 
forma di un “Ban Topa”. 


“Ban Topa” ta un konsepto 
ku ACU a introdusí algun 
aña pasá, kaminda e ta bai 
mas serka di e sosionan 


den e.o. barionan, pa duna 
sosionan informashon di 
desaroyonan 
den ACU. 
Ta hasi esaki pa por tin 
enkuentronan informativo 
ku sosionan riba un base 
mas regular, ku e meta final 
pa alkansá ku sosionan 
ta mas enbolbí ku nan 
kooperativa di spar i krédito. 
Djaweps último a kombiná 
“Ban Topa” i charla Lei di 
Herensia. Durante e promé 
parti di e enkuentro akí, 
Sales & Service Manager 
di ACU, señora Nathalie 
van Sprang a presentá 
tur 
desaroyonan 
aktual, 
produkto- 
i 
servisionan 
nobo i futuro plannan, i a 
kontestá tur pregunta ku 
sosionan tabatin riba estado 
di ACU. 
Despues 
e 
di 
dos 
parti a tuma lugá, ku ta 
e charla Lei di Herensia, 
tresé pa señor, Sheldry 
Osepa, ku ta abogado di 
profeshon i aktualmente 
ta sirbi komunidat komo 
parlamentario. P’e aña akí 
ta di dos biaha ku ACU 


ta organisá e charla akí 
pa sosionan na Kòrsou, 
mirando ku tin lista di 
espera largu pa skucha kiko 
lei ta preskribí riba e tema 
di herensia. Ta opvio ku tin 
hopi individuo i famianan 
pasando den situashonnan 
ku 
tin 
di 
haber 
ku 
fayesimentu di un miembro 
di famia i repartishon di 
propiedatnan. 
Un 
biaha 
mas, sr. Sheldry Osepa a sa 
di duna un bon presentashon 
i aklará hopi duda i pregunta 
ku nos sosionan tabatin. Un 
kantidat grandi di sosio a 
akudí n’e enkuentro akí, ku 
a tuma lugá na Biblioteka 
Nashonal 
Kòrsou. 
E 
sosionan 
partisipante 
a 
indiká ku nan ta sumamente 
satisfecho ku e informashon 
risibí 
i 
kontestanan 
satisfaktorio duná pa ACU. 
E “Ban Topa”, kombiná 
ku charla Lei di Herensia 
a tuma lugá algun siman 
pasá tambe na St. Maarten 
i djárason otro siman lo tin 
e seshon akí pa sosionan na 
Boneiru tambe. 


W I L L E M S T A D 
-- Djaweps 23 di mei, 
Minister 
Ornelio 
‘Kid’ 
Martina a inougurá e siklo 
di tayer tokante inteligensia 
artifisial pa Gobièrnu di 
Kòrsou. 
Den presensia di alto 
funshonario i invitadonan 
den 
sala 
di 
Stichting 
Overheids 
Accountants 
Bureau (SOAB), a tuma 
lugá e inougurashon di 


Gobièrnu ku tayer di inteligensia artifisial 


siklo 
di 
tayer 
tokante 
inteligensia artifisial. Esaki 
ta un di promé inisiativanan 
den kuadro di e programa 
stratégiko di formashon i 
desaroyo pa tur ámtenar. 
Ministerio di Maneho 
di 
Gobernashon, 
Planifikashon i Servisio 
Públiko, a lansa esaki 22 di 
aprel último, ku e meta pa 
saka máksimo benefisio di 
e potensial di inteligensia 


artifisial. 
Esaki 
na 
su 
turno lo impulsá kambio 
positivo den gobernashon i 
komunidat. 
Gobièrnu 
di 
Kòrsou 
tambe ta sigui e desaroyonan 
akí di aserka, pasobra 
inteligensia 
artifisial 
a 
penetrá den tur área di nos 
bida. 
Spesialmente 
den 
industrianan, ekonomianan 
i sosiedatnan globalmente. 
Pa e motibu akí, e 
promé 
tayer 
ta 
brinda 
e 
plataforma 
ideal 
pa 
kompartí konosementu i 
desaroyá strategianan pa 
uso di inteligensia artifisial 
pa 
benefisiá 
Kòrsou. 
Ekspertonan riba e tereno 
akí lo presentá despues 
di e tayernan informe pa 
Gobièrnu tene na kuenta 
retonan 
i 
puntonan 
di 
atenshon, den e kuadro di 
e desaroyonan nobo ku 
inteligensia 
artifisial 
ta 
trese kuné. 

ARUBA 
DEPORTE 


KRALENDIJK 
-- 
No 
solamente 
entre 
e 
muhénan 
tabatin 
hopi 
éksito di Boneiru, tambe 
entre e muchanan tin vários 
ku a gana medaya fin di 
siman pasá den e promé 
PWA hubenil na Boneiru. 
Entre Otro, Storm Nicolai 
i 
Arxon 
Gomperts, 
a 
sobresalí durante e evento 
di windsurf na Sorobon. 
Hende hóben te ku 21 
aña tabatin e oportunidat 
pa demostrá den awa di 
Sorobon kon bon nan sa 
hasi 
windsurf. 
Durante 
e segundo asosiashon di 
windsurfista 
profesional, 
PWA, na Boneiru, a tuma 
lugá diferente kompetensia. 
E talentonan notabel, 
tabata e rumannan lone, Kit 
i Bobbi-lynn. Pero tambe 
entre e muchanan ta parse 
ku tin mas i mas talento 
di Boneiru. Bonaire.nu a 
papia ku Storm Nicolai i 
Arxon Gomperts. 


Kampion di mundu 
Storm Nicolai i Tycho 
Smits ta e muchanan ku 
di kas ku ta partisipá den 
kategoria di 17 aña. Por 
haña e dos muchanan di 
Boneiru hopi biá den awa. 
Esei ta bal la pena. Dos 
siman pasá Nicolai tabata 
na Aruba ainda. E fin di 
siman ku a pasa, a mira 
Tycho Smits riba laman. 
Sinembargo, Nicolai, ku 
un mentalidat positivo, ta 
kòrda un evento bunita: “E 
diferensianan ku Tycho ta 
chikitu. Despues di dos dia, 
tabatin un tiki dos punto 
entre nos. No solamente 
e tabata emoshonante aki, 
pero tambe mi a siña hopi 
di e kompetensianan. Por 
ehèmpel, bo mester trata ku 
otro hende den awa. Pero 
bo tambe mester trata di 
sinti preshon. Mi ke hasi 
bon den PWA, pasobra ta 
aki mi por bira kampion 
mundial.” 
Storm Nicolai: “Mi ta 
bula riba awa.” Pa logra 
e meta akí, e muchanan 
ainda mester trein duru. 
Spesialmente na Dinamarka 


Storm Nicolai i Arxon Gomperts ta demostrá na hóben 


i Turkia, e nivel ta mustra 
di ta oumentando. “Awor 
hopi biá mi ta Bai Sorobon 
despues di skol. Aki mi ta 
kana tres pa kuater ora pa 
dia. Ta maravioso pa ta 
aki. Mi ta bula riba awa. Ta 
grandioso. Mi ta siña hopi 
tambe di Taty Frans. E ta 
un ehèmpel pa mi, pasobra 
e ta masha bon. Ku slalom e 
ta mihó tambe ku su ruman 
hòmber Tonky. 
Nicolai su meta final 
ta pa bira un profeshonal. 
Lo ta maravioso si e por 
gana plaka den deporte di 
windsurf den futuro. 


Taty Frans tokante Arxon i 
Storm 
Tantu 
Storm 
Nicolai 
komo Arxon Gomperts a 
demostrá ku e windsurfista 
Taty Frans ta nan ehèmpel. 
Frans ta aktivo ainda i lo 
bolbe kompetí den PWA e 
aña akí. 
Frans ta bisa lo siguiente 
tokante 
e 
talentonan: 
“Storm i Arxon ta realmente 
bon pa nan edat. Nan ta saka 
nan mihó for di otro. Storm 
ta un tiki mas grandi. Ta 
importante pa sa kiko bo ke 
logra. Hopi mucha hòmber 
ke windsurf awor, pero 
hasi otro kosnan despues. 
Sí e realmente ke bira bon, 
e ora ei e mester hasié. E 
importante ta pa e sigui bo 
soño. Di Arxon mi ta kere 
ku el a tuma pasonan hopi 
grandi den dos aña. Un 
talento normal ta pasa for 
di paso 1 pa paso 2, te ora e 
yega paso 10. Arxon ta pasa 
for di paso 1, direktamente 
pa paso 5 i despues pa 
paso 10. Den otro palabra, 
e ta siña hopi lihé. Sí e 


sigui asina, den tres òf 
kuater aña e lo bira e mihó 
windsurfista di tur. Storm, 
Ttycho i Arxon, ta e úniko 
muchanan na Boneiru ku ta 
den awa henter dia. Ki ora 
e tipo akí lo vensé mi, esei 
lo bin.” 


Arxon ta siña e deporte 
den dos aña 
E tabata riba e planki 
solamente pa dos aña. 
Sinembargo, 
Arxon 
Gomperts por bisa na 12 
aña di edat ku el a gana 
dos evento di PWA. Na 
Aruba, e talento hóben 
tabata e promé. E bandera 
di e famia Gomperts tambe 
tabata bula na Boneiru. 
Pa forsa mayor, el a keda 
dilanti di Barrie Sassen i 
Jaevian Ijtsma. Ora e tabata 
mas hóben, e tabata hunga 
futbòl tambe. 
“Aki mi a sufri di mi 
ènkel. Despues mi a drenta 
den kontakto ku e deporte 
di windsurf. Esaki tabata 
na Jibe City. Pronto mi a 
realisá ku mi ke siña mas. 
Mi tabatin e oportunidat akí 
na Frans Paradise. Mi a siña 
hopi 
di 
windsurfistanan 
manera 
Taty 
Frans 
i 
Juvannie Agostien. Mi ta 
siña hopi ainda. Taty tambe 
ta pa mi, mi gran ehèmpel,” 
Gomperts a bisa. 
Arxon Gomperts: “Ora 
mi ta entrená, mi ta entrená 
fuerte.” 
Práktikamente 
tur dia, e talento hóben 
tabata inisialmente den su 
konseho di direktor. Den 
poko tempu, el a siña kon 
pa trata ku material, bientu 
i otro kondishonnan na un 
edat tempran. 


Hopi na serio 
Un 
deporte 
den 
kua Gomperts ta tuma 
entrenamentu 
hopi 
na 
serio: “Awor nan por hañá 
mi hopi den e gimnasio 
tambe. Tres biá pa siman. 
Mi sa ku fortalesé mi ta 
importante. Esei ta nifiká 
ku mi ta sùrf ménos. Mi 
ta nota tambe ku skol ta 
tuma mas tempu. I ora mi 
ta den awa i entrenamentu, 
entrenamentu hopi duru. 
Mi ke hasi tur kos bon.” 
I manera e rumannan 
lone, Kit i Bobby-lynn de 
Jong, Gomperts tambe ta 
parse di ta embarkando den 
un 
aventura 
estranhero: 
“Sí, mi kier bai Dinamarka 
i Turkia tambe. Kisas na 
final di e aña akí na Miami. 
Lo ta grandioso sí mi bira 
e promé kampion mundial 
di PWA den kategoria di 15 
aña.” 


Anteriormente, 
Storm 
Nicolai tambe a anunsiá ku 
e lo prepará pa e weganan 
den eksterior. Tambe e ta 
bai Dinamarka, Turkia i 
Miami. 


Hopi medaya 
E 
damanan 
a 
gana 
vários medaya fin di siman. 
Por ehèmpel, Bobbi-lynn 
de Jong a gana oro den 
kategoria di 17 aña. Kit i 
Lone de Jong i Lois Schut, 
a gana medayanan den 
kategoria di 15 aña. 
Entre e muchanan, Bimbi 
Clappers 
(-21), 
Tycho 
Smits, 
Storm 
Nicolai, 
Caylen Allee (-17), Arxon 
Gomperts, Barrie Sassen, 
Jaevian Ijtsma (-15), Tobi 
Korver i Julie Blom (-13) 
a gana e premionan na 
nòmber di Boneiru. 
(Fuente: Bonaire.nu) 


Tur medayista durante PWA hubenil. (Foto: Aquaspeed 
Bonaire) 


Storm Nicolai na man robes, Tycho Smits, meimei 
i Caylen Allee na man drechi, a gana tur premio 
den kategoria -17 aña na nòmber di Boneiru. (Foto: 
Aquaspeed Bonaire) 


Barrie Sassen na man robes, Arxon Gomperts meimei i 
Jaevian Ijtsma, tambe a gana tur medaya den kategoria 
di -15 aña. 

ARUBA 
DEPORTE 


KRALENDIJK 
-- 
Despues di 4 pa 5 aña leu 
for di windsurf, Kiri Thdé 
ta bolbe i ta lucha pa pone 
su mes di kuater lugá den 
e 
kompetensia 
durante 
Freestyle 
Pro Tour 
na 
Vieste, Italia, ku regreso i 
un mentalidat grandi. 


Kiri Thodé di kuater lugá Freestyle Pro Tour 


Felisitashon Kiri, e no 
ta un podio, pero ta un gran 
kalentamentu, demostrando 
ku sí bo kere ku tur kos ta 
posibel. 
Boneiru ta orguyoso i 
ta apoyá bo riba bo biahe e 
aña akí. 


